Foto: Index/FaH



LADISLAV ILČIĆ, katolički ekstremist, predsjednik stranke HRAST i savjetnik ministrice kulture Nine Obuljen Koržinek, još je jednom šokirao hrvatsku javnost. Ovoga puta prašinu je podigao gostujući na tribini pod nazivom "Istina o Istanbulskoj konvenciji", koju je u utorak u Studentskom domu Stjepan Radić organizirao još jedan katolički ekstremist, studentski kapelan don Damir Stojić.

Ilčićeva "dijagnoza" ženama zbog menstruacije i PMS-a



Ilčić je, govoreći protiv Istanbulske konvencije (koja se bavi zaštitom žena od nasilja), drobio o "rodnoj ideologiji", pa ustvrdio kako "postoje biološke razlike" između žena i muškaraca.



Posebno je šokantna bila njegova izjava o ženama i menstruaciji.

“Rodne teorije koje se uvode Konvencijom govore o tome da bih ja mogao reći: 'OK, ja sam muškarac, ali ja biram da sam žena i ne smijem biti sputan tim organom nego moram biti drugog spola.’ To je nemoguće. Postoje biološke razlike. Kod žena imate tu povezanost tjelesne i emocionalne komponente. Žene, za prvog dijela ciklusa kad je estrogen dominantan boljeg su raspoloženja, u progesteronu su malo mirnije, onih par dana prije menstruacije kada su u PMS-u uhvati ih malo testosterona, e onda su… Da sad ne ulazim u tu temu. Hormoni utječu na raspoloženje i osjećaje. Muški i ženski mozak drugačije razmišljaju i drugačije percipiraju stvari. Promjena spola je zapravo nemoguća”, rekao je Ilčić.

Studenti su Ilčiću poručili da pojam roda nije nepoznat drugim hrvatskim zakonima, poput Zakona o suzbijanju diskriminacije ili Zakona o životnom partnerstvu, i da se u Konvenciji nigdje ne javlja pojam "rodna ideologija", kao što piše u letku, piše portal Forum

Društvene mreže "eksplodirale", Plenković i dalje šuti

Tekst se nastavlja ispod oglasa

Njegovo seksističko "predavanje" izazvalo je buru u javnosti i na društvenim mrežama. Tako je bivša premijerka Jadranka Kosor na Twitteru napisala: "Ovako besramno ponižavajuće o ženama već dugo nitko nije govorio. Zaista se čovjeku želudac okrene. Sramotno."

Ovako besramno ponižavajuće o ženama već dugo nitko nije govorio — Jadranka Kosor (@_Jadranka_Kosor) 24. siječnja 2018.



Zaista se čovjeku želudac okrene. Sramotno. — Jadranka Kosor (@_Jadranka_Kosor) 24. siječnja 2018.

Javila se i novinarka Nataša Zečević.

Evo, mene zanima jel se Ladislav Ilcic, sukladno menstrualnom ciklusu ministrice Obuljen, tako ophodi s njom. pic.twitter.com/u67qGYtD9W — Natasa Zecevic (@natasazecevic) 24. siječnja 2018.

Ni premijer Andrej Plenković ni ministrica kulture Nina Obuljen Koržinek još uvijek se nisu oglasili o seksističkom ispadu Ladislava Ilčića.